Cuneiform Tablet TC 3 13
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi₄-ma um-ma bu-za-zu-ma i-na {d}UTU-ši ṭup-pá-am a-ni-am ú-lá-pì-ta-ku-ni a-na sa-lá-tù-ar a-tí-ṣí té-er-ta-kà ù té-er-tí ša a-ba-ki-im i-na pá-ni-a ú-šé-ri-ib URUDU ba-tí-iq wa-tù-ur a-da-ma KÙ.BABBAR ma-lá e-pu-šu lu KÙ.GI ša a-na-kam il₅-we-da-ku ú-ḫa-bi₄-lu i-na a-lá-ki-a KÙ.BABBAR ma-lá ma-áš-kà-tí-kà ù ma-áš-kà-tí-a a-na-ší-a-ma li-ba-kà i-na-me-er a-dí 2 ITU.KAM a-ma-kam wa-áš-ba-ku a-bi₄ a-ta be-lí a-ta KÙ.BABBAR ù ṣí-ba-sú ša ta-ar-ma-na ša-áš-qí-il₅-ma-a lu i-na ba-áb-tí-a lu ší-im ú-ṭí-tí-a KÙ.BABBAR 10 ma-na li-im-ḫu-ri-ma ù a-ta i-a-am li-bi₄ ḫa-dí šu-ma ḫa-ra-an sú-ki-nim lu pá-zu-ur-tum na-ṭù a-li AN.NA-ki ta-ša-lá-ḫa-ni a-na pá-ni šu-pur-ma AN.NA-šu lu-šé-ri-bu-nim